# data[].attributes.body
Izbirni predmet tehnika poglablja, razširja in nadgrajuje predmet naravoslovje in tehnika v četrtem in petem razredu ter tehnika in tehnologija v šestem razredu.

Izdelovali bomo izdelke iz različnih materialov:

papir,

les,

umetne snovi,

usnje

drugi materiali.

Ustvarjali bomo s konstrukcijsko sestavljanko Fishertechnik (zapornica, žerjav, tehtnica z drsno utežjo, dvigalo s škripčevjem,…) in Lego. Izdelovali bomo izdelke, ki bodo imeli uporabno vrednost ter jih bodo predlagali in izbrali učenci skupaj z učiteljem.

Pri delu bodo učenci preizkušali in raziskovali tehnološke lastnosti gradiv in jih ročno in delno s stroji preoblikovali v končni izdelek. Ob tem bodo razvijali ročne spretnosti, sodelovanje v skupini, odgovoren odnos do lastne varnosti in varnosti drugih. Ob konstrukcijah razvijajo zamisli in predstavljanja tehniških naprav. Ob delu odkrivajo svoje sposobnosti in nagnjenja.

Določene vsebine (konstrukcije) se bodo izvajale tudi projektno, več ur skupaj.

# data[].attributes.body
V sodobni družbi ima računalništvo pomembno vlogo, saj prežema skoraj vsa področja našega življenja. Razumevanje informacijsko-komunikacijskih tehnologij in njihovih osnovnih konceptov je zato ključno za uspešno delovanje.

Predmet spodbuja ustvarjalnost, razvija logično razmišljanje in sposobnost učinkovitega reševanja problemov, hkrati pa učence navaja na natančnost ter pravilno uporabo strokovne terminologije.

Učenci:

se naučijo poiskati določene informacije na spletu,

se naučijo prenesti informacije iz spleta v Word,

razvijajo algoritmični način razmišljanja,

se učijo programiranja v Pišku ali code.org,

naučijo izdelati igrico oz. animacijo v programu Scratch,

razvijajo ustvarjalnost, natančnost in logično razmišljanje.

spoznajo varno rabo interneta.

Pouk neobveznega izbirnega predmeta računalništva bo ustvarjalen, koristen in zabaven. Učenci bodo pridobivali znanja za vse življenje ter razvijali sodoben način razmišljanja.

Del predmeta se bo lahko izvajal projektno, torej po več ur hkrati.

# data[].attributes.headline
NIP UMETNOST  4.- 6. razred -35 ur                                           

# data[].attributes.subject
NIP UMETNOST  4.- 6. razred -35 ur                                           

# data[].attributes.body
Neobvezni izbirni predmet Umetnost za učence 4., 5., in 6. razreda dopolnjuje redni pouk likovne umetnosti. Temelji na praktičnem ustvarjanju, raziskovanju različnih tehnik in razvijanju ustvarjalnega mišljenja. Učenci se preizkusijo v risanju, slikanju, kiparstvu, prostorskem oblikovanju ter v tehnikah, kot so pastel, tuš, glina, oblikovanja iz valovite lepenke.

Predmet spodbuja domišljijo, natančnost, fino motoriko in samozavest. Otroci ob ustvarjanju razvijajo likovno mišljenje, čut za estetiko ter razumevanje vizualne komunikacije v sodobnem svetu.

✏️ Risanje

Učenci bodo raziskovali različne risarske tehnike in motive. Preizkusili se bodo v risanju domišljijskih motivov z najrazličnejšimi risali. Risanje krepi natančnost, opazovanje in samozavest pri likovnem izražanju.

🎨 Slikanje

Pri slikanju bodo ustvarjali z različnimi barvami in materiali. Spoznali bodo akvarel, tempero in mešane tehnike.

Razvijali bodo domišljijo, občutek za barve in likovno pripoved.

🖼️ Grafika

Učenci bodo spoznali osnovne grafične postopke.

Eksperimentirali bodo s teksturami, ponavljanjem in oblikovanjem vzorcev.

🗿 Kiparstvo

Pri kiparstvu bodo ustvarjali tridimenzionalne izdelke iz gline in razvijali prostorsko predstavo, ročne spretnosti in občutek za volumen.

# data[].attributes.body
Program vključuje športne vsebine, ki učinkovito vplivajo na telesni in gibalni razvoj učencev, spodbujajo njihovo ustvarjalnost, hkrati pa so z vidika športno-rekreativnih učinkov pomembne za kakovostno preživljanje prostega časa v vseh življenjskih obdobjih.

Neobvezni izbirni predmet ŠPORT je namenjen spoznavanju vpliva različnih gibalnih dejavnosti na zdravje, razumevanju pomena telesne in duševne sprostitve ter s sodelovanjem v skupini pridobivanju ustreznih socialnih spretnosti.

Vsebine:

akrobatika

skoki z male prožne ponjave

igre z loparjem (badminton, namizni tenis)

žogarije (elementarne igre z žogami, tee ball, ostale igre z žogami)

hokejske igre

tekalne igre in štafetni teki, skoki , meti

ogled tekmovanj v košarki (strošek -vstopnica)

Programu NIP ŠPORT  je namenjenih 35 ur pouka. Učenci potrebujejo športno opremo in športno obutev.

# data[].attributes.attachment_caption
Znanstveno je dokazano, da se dvojezični in večjezični otroci lažje osredotočajo na naloge. Ravno tako dosegajo boljše rezultate na kognitivnih testih od enojezičnih vrstnikov. To sta še dva razloga, da začnete svoje otroke spoznavati s tujimi jeziki čim bolj zgodaj. Zabavno bo in koristno! V času vse intenzivnejšega svetovnega povezovanja ima tuji jezik čedalje večji pomen. Še posebej to velja za nemščino, jezik naših sosedov Avstrijcev in ne tako zelo oddaljenih Nemcev in Švicarjev. Nemščina je po številu govorcev najbolj razširjen materni jezik v Evropi; kot prvi jezik ga govori približno 100 milijonov državljanov Evropske unije in je s tem najbolj razširjen drugi tuji jezik v Evropski uniji (takoj za angleščino).

# data[].attributes.body
Znanje in jezikovne sposobnosti, ki jih učenci usvajajo in razvijajo pri pouku nemškega jezika, so pomembne najprej zaradi neposredne uporabnosti za učence, pozneje pa za njihovo poklicno in nenehno izobraževanje, za širjenje njihove komunikacijske sposobnosti prek meja materinščine tako v poklicnem kot tudi v zasebnem življenju oz. za razvijanje širše medkulturne komunikacijske sposobnosti. Ta postaja izrazitejša v času vse večjega gospodarskega, političnega in kulturnega sodelovanja, v katerem posameznik postaja vse pomembnejši partner v sporazumevanju.

SPLOŠNI CILJI

Učenec se pri pouku nemščine kot neobveznega predmeta sistematično usposablja za osnovno sporazumevanje s tujimi govorci v vsakdanjih okoliščinah, se uvaja za uporabo tega jezika pri pridobivanju podatkov iz pisnih in drugih virov. Pri pouku zato postopno razvija sporazumevalno jezikovno zmožnost. Sporazumevalne jezikovne dejavnosti potekajo znotraj določenih področij družbenega življenja oz. domen.